b'\n_START_ARTICLE_\nGlidekasse\n_START_PARAGRAPH_\nEn glidekasse eller l\xc3\xa5sekasse er en del av et repeterv\xc3\xa5pen som huser sluttstykket og eventuell rekylfj\xc3\xa6r. Forrerst i glidekassen er nomalt l\xc3\xb8pet med kammeret montert. Bakkanten av glidekassen ligger an mot en gev\xc3\xa6rkolbe, p\xc3\xa5 undersiden er avtrekkermekanismen festet. Innsiden av glidekassen er utformet slik at sluttstykket vil bevege seg bakover i eget spor til den st\xc3\xb8ter mot bakkanten, hvoretter rekylfj\xc3\xa6ren eller skytteren selv presser sluttstykket framover igjen. Spor i glidekassen s\xc3\xb8rger for \xc3\xa5 f\xc3\xb8re sluttstykket glir som det skal, og tar imot l\xc3\xa5seklakkene n\xc3\xa5r bolten l\xc3\xa5ses i fremre stilling._NEWLINE_P\xc3\xa5 de fleste v\xc3\xa5pen er glidekassen laget i ett stykke, men en del millit\xc3\xa6re automatv\xc3\xa5pen som bygger p\xc3\xa5 M-16-konstruksjonen, slik som Forsvarets HK416 har glidekassen i to deler. Glidekassa p\xc3\xa5 de fleste moderne automatv\xc3\xa5pen er laget av stanset st\xc3\xa5l, p\xc3\xa5 manuelle repeterv\xc3\xa5pen og eldre automatv\xc3\xa5pen kan de gjerne v\xc3\xa6re frest ut. Materialet er vanligvis st\xc3\xa5l, men en del nyere v\xc3\xa5pen beytter ogs\xc3\xa5 aluminium eller polymerer.'